### Resumé

Regeringen og aftalepartierne bag Finansloven for 2024 har afsat penge til at sætte skub i to større projekter ved den centrale del af [adresse] og ved [adresse]. Midlerne skal bruges til at fjerne forhindringer for at store sammenhængende områder kan omlægges fra landbrug til natur. Som en del af Vork Naturland skal 39 mio. kr. fra akutpakken gå til opkøb af højjorde og eventuelle ejendomme samt evt. kompensation i øvre [adresse], der i dag ikke kan finansieres gennem eksisterende ordninger, som udgør det nuværende projekt Boris Kristiansen.

Udmøntningen af midlerne til helhedsprojektet sker via et aktstykke til finansloven og en samarbejdsaftale mellem Vejle Kommune og Naturstyrelsen. Samarbejdsaftalen forelægges til politisk godkendelse.

### Sagsfremstilling

Med akutpakken er det aftalt, at der afsættes i alt 39 mio. kr. til at bidrage til gennemførelse af Pilotprojekt - helhedsprojekt ved Ravning i [adresse], herunder Boris Kristiansen. Midlerne er øremærket tiltag, der ikke kan dækkes af eksisterende ordninger. Udmøntning af midlerne er fastlagt via et aktstykke til finansloven.

Naturstyrelsen har modtaget midlerne fra akutpakken som en anlægsbevilling via et aktstykke til finansloven, men Vejle Kommune er ansvarlig for udpegning og indstilling af ejendomme, der skal opkøbes indenfor anlægsbevillingen. Naturstyrelsen er juridisk og faglig ansvarlig for gennemførelse af opkøb og salg af ejendomme mv. Rammerne for samarbejdet mellem Naturstyrelsen og Vejle Kommune er beskrevet i vedlagte samarbejdsaftale, som indstilles til godkendelse.

Anlægsbevillingen skal bruges til opkøb af ejendomme og arealer, tiltag på arealer, herunder tinglysning samt evt. kompensationer mv., som der ikke kan findes finansiering til gennem eksisterende ordninger. Udgifter til komplementære projekter skal finansieres af eksisterende ordninger, herunder klima-lavbundsordningen, vand- og klimaprojekter, vandløbsrestaurering, opkøb af dambrug mv.

Det følger af samarbejdsaftalen, at Vejle Kommune er projektejer og projektleder. Det er Vejle Kommune, der styrer sagsgangen i alle køb. Forvaltningen udpeger og identificerer arealer og Økonomiudvalget træffer beslutning om vilkår for opkøb og om hvem, der skal være slutejer. Naturstyrelsen indgår på denne baggrund aftalerne om køb, salg mv. (Slut)ejer kan f.eks. være en anden lodsejer, Den Danske Naturfond, Vejle Kommune, Naturstyrelsen m.fl. Det er forvaltningens forventning, at Vejle Kommune skal eje meget lidt areal i området i forbindelse med akutpakken. Naturstyrelsen forestår konkrete køb og salg efter indstilling fra Vejle Kommune, og evt. jordfordeling sker via Landbrugsstyrelsen.

Udgifter til eventuelle ydelser fra Landbrugsstyrelsen til jordfordeling kan afholdes inden for rådighedspuljerne. Der kan ydes kompensation og afholdes udgifter for så vidt angår Naturstyrelsens samt [adresse] udgifter til anlægsløn med samlet op til 7 % af bevillingen.

### Klima og resiliensvurdering

Akutpakken understøtter realiseringen af Boris Kristiansen. Ændret arealanvendelse i Vork Naturland vil reducere udledningen af kvælstof til [adresse]. Projektet vil også bidrage til at forsinke afstrømningen af overfladevand fra projektområdet til [adresse] og være med til at sikre vores grundvand til fremtidens drikkevand. Et foreløbigt estimat er, at en ekstensivering af alle landbrugsarealer inden for geografien Boris Kristiansen vil reducere tilførslen af kvælstof til [adresse] med 45 tons N/år.

Ændret arealanvendelse fx til ekstensiv drift og skovrejsning, vil være med til at nedsætte CO2-udledningen ift. en fortsat konventionel drift af landbrugsjord. Naturbaserede klimaløsninger som at genskabe kulstofrige naturlige økosystemer som naturligt selvgroet skov og græsland vil bidrage til en øget og mere permanent kulstoflagring, samt en langt større variation i de måder kulstof er bundet på. Samtidig vil omlægning gavne udviklingen af ny natur og skabe bufferzoner til eksisterende natur til gavn for biodiversiteten.

Vork Naturland vil understøtte [adresse] og Biodiversitetsplan 2020-2024.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, 30. september 2024 pkt. 159:

at udvalget anbefaler, at samarbejdsaftale mellem Vejle Kommune og Naturstyrelsen godkendes.

#### Beslutningen fra Udvalget for Klima-, Natur- og Miljøudvalget, 30. september 2024 pkt. 159:

Anbefalet.

#### Beslutningen fra Økonomiudvalget, 2. oktober 2024 pkt. 235:

Anbefales.

### Beslutning

Godkendt.